ai4bharat/Pralekha huggingface dataset:
பிரதமர் அலுவலகம்
கொச்சியில் ரூ.4500 கோடி மதிப்பிலான மெட்ரோ மற்றும் இந்திய ரயில்வேயின் பல்வேறு திட்டங்களை பிரதமர் மோடி தொடங்கி வைத்தார்
பிரதமர் திரு.நரேந்திர மோடி கொச்சியில் ரூ.4500 கோடி மதிப்பிலான மெட்ரோ மற்றும் இந்திய ரயில்வேயின் பல்வேறு திட்டங்களுக்கு அடிக்கல் நாட்டி நாட்டுக்கு அர்ப்பணித்தார். முன்னதாக காலடி கிராமத்தில் உள்ள ஸ்ரீ ஆதி சங்கரர் ஜென்ம பூமி க்ஷேத்திரத்தில் பிரதமர் வழிபட்டார்.
பிரதமர் பேசும் போது, “ஓணம் பண்டிகையை முன்னிட்டு கேரளா முழுவதும் மகிழ்ச்சி நிரம்பியிருப்பதை உணர முடிகிறது. இந்த நல்ல நாளில் கேரளாவில் உள்ள பல்வேறு பகுதிகளை இணைப்பதற்கான திட்டங்களை தொடங்கி வைப்பது சிறப்பு. இந்த திட்டங்கள் மூலம் பொது மக்களின் வாழ்வியலை முன்னேற்றி அவர்கள் தங்களது பணிகளை தடையின்றி செய்வதற்கு பயன்படும். நவீன உள்கட்டமைப்பு வசதிகள் மூலமே வளர்ந்த இந்தியாவை உருவாக்க முடியும். கடந்த 2017-ம் ஆண்டு கொச்சியில் உள்ள மெட்ரோ ரயில் திட்டத்தை தொடங்கி வைத்தேன். இன்று அதன் முதல் திட்ட விரிவாக்கத்தை தொடங்கி வைப்பதிலும், இரண்டாம் கட்ட திட்டத்திற்கான அடிக்கல் நாட்டுவதிலும் மகிழ்ச்சியடைகிறேன்.”
கொச்சியில் உள்ள ஒருங்கிணைந்த பெருநகரப் போக்குவரத்து ஆணையத்தின் செயல்பாடுகளால் அனைத்து போக்குவரத்தும் ஒருங்கிணைக்கப்படுகிறது. இதன் விளைவாக மக்கள் பயணம் செய்யும் நேரம் குறைக்கப்படுகிறது. சாலைகளில் போக்குவரத்து குறைவது மட்டுமல்லாமல் காற்று மாசும் குறைகிறது.
கடந்த 8 வருடங்களாக மெட்ரோ ரயில் போக்குவரத்தை முதன்மையான போக்குவரத்தாக மாற்றுவதற்கு மத்திய அரசு தொடர்ந்து செயலாற்றி வருகிறது. மேலும், மத்திய அரசு, மாநில தலைநகரங்களுக்கு மட்டுமின்றி, பெரிய நகரங்களுக்கும் மெட்ரோ சேவையை விரிவுப்படுத்தியுள்ளது. இந்தியாவில் கடந்த 40 ஆண்டுகளுக்கு முன் தொடங்கப்பட்ட மெட்ரோ ரயில் சேவையில், அடுத்த 30 ஆண்டுகளில் 250 கிலோ மீட்டர் பாதைகள் மட்டுமே இணைக்கப்பட்டன. ஆனால், கடந்த 8 ஆண்டுகளில் மட்டும், 500 கிலோ மீட்டருக்கும் அதிகமான மெட்ரோ வழித்தடங்கள் தொடங்கப்பட்டுள்ளன என்றும், 1000 கிலோ மீட்டருக்கும் மேலான மெட்ரோ வழித்தடப் பணிகள் வேகமாக நடைபெற்று வருவதாகவும் பிரதமர் குறிப்பிட்டார். “நாங்கள் தற்போது இந்திய ரயில்வே துறையை முற்றிலுமாக மாற்றி வருகிறோம். நாட்டிலுள்ள ரயில் நிலையங்கள் அனைத்தும் விமான நிலையங்களை போன்று மேம்படுத்தப்பட்டு வருகின்றன” எனவும் தெரிவித்தார்.
கேரளாவில் தற்போது மேற்கொள்ளப்பட்டு வரும் பல்வேறு சிறப்புப் பணிகளை எடுத்துரைத்த பிரதமர், 1 லட்சம் கோடி மதிப்பீட்டில் விவசாயம் முதல் தொழில்துறை வரை பல்வேறு உள்கட்டமைப்புப் பணிகள் நடைபெற்று வருவதாகவும், இதன் மூலம் ஏராளமான வேலைவாய்ப்புகள் உருவாகும் என்றும் சுட்டிக்காட்டினார்.
பிரதமர் தனது உரையின் நிறைவில், “அனைவரும் இணைவோம், அனைவரும் உயர்வோம், அனைவரது நம்பிக்கையை பெறுவோம், அனைவரும் முயற்சி செய்வோம்” என்ற கொள்கைகளின் அடிப்படையில் மத்திய அரசு நாட்டை மேம்படுத்தி வருவதாக கூறினார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1856136
வணிகம் மற்றும் தொழில்துறை அமைச்சகம்
சுற்றுச்சூழலுக்கு உகந்த புதிய தொழில் நிறுவன செயல்பாடுகள் 2021 தரவரிசைப் பட்டியல் வெளியீடு
தலைமை வகிக்கும் மாநிலங்களுக்கான பட்டியலில் தமிழ்நாடு இடம்பெற்றுள்ளது
சுற்றுச்சூழலுக்கு உகந்த புதிய தொழில் நிறுவனங்களின் செயல்பாடுகள் 2021 தரவரிசைப் பட்டியல் 3-ம் பதிப்பின் முடிவுகளை, வர்த்தகம் மற்றும் தொழில்துறை, நுகர்வோர் விவகாரம், உணவு மற்றும் பொதுவிநியோகம் மற்றும் ஜவுளித்துறை அமைச்சர் திரு. பியூஷ் கோயல் புதுதில்லியில் இன்று வெளியிட்டார். தரவரிசைக்காக மாநிலங்கள் மற்றும் யூனியன் பிரதேசங்கள், சிறந்த செயல்திறன், முன்னணி செயல்திறன், தலைமை வகிக்கும் மாநிலங்கள், ஆர்வமுள்ள மாநிலங்கள் மற்றும் வளர்ந்து வரும் தொடக்க சுற்றுச்சூழல் அமைப்பு மாநிலங்கள் என 5 வகைகளாகப் பிரிக்கப்பட்டுள்ளன.
சிறந்த செயல்திறன் கொண்ட மாநிலங்கள் பட்டியலில் குஜராத், கர்நாடகா மற்றும் வடகிழக்கு மாநிலமான மேகாலயா உள்ளன. கேரளா, மகாராஷ்டிரா, ஒடிசா, மற்றும் தெலங்கானா மாநிலங்கள், யூனியன் பிரதேசமான ஜம்மு காஷ்மீர் ஆகியன உயர்ந்த செயல்திறன் பட்டியலில் உள்ளன.
அஸ்ஸாம், பஞ்சாப், தமிழ்நாடு, உத்தராகண்ட் மற்றும் உத்தரப்பிரதேசம், அந்தமான், நிகோபார் தீவுகள், அருணாச்சலப் பிரதேசம் மற்றும் கோவா ஆகியவை தலைமை வகிக்கும் மாநிலங்களுக்கான பட்டியலில் இடம்பெற்றுள்ளன. யூனியன் பிரதேசங்கள், வடகிழக்கு மாநிலங்களில் சண்டிகர், தாத்ரா, நாகர் ஹைவேலி, டாமன் டையூ, இமாச்சலப் பிரதேசம், மணிப்பூர், நாகலாந்து, புதுச்சேரி மற்றும் திரிபுரா ஆகியவை ஆர்வமுள்ள மாநிலங்களின் பட்டியலில் உள்ளன. ஆந்திரப்பிரதேசம், பீகார் மாநிலங்களும், மிசோராம், லடாக் ஆகியவை வளர்ந்து வரும் சுற்றுச்சூழல் அமைப்பின் பட்டியலில் இடம்பெற்றன.
விருதுகளை அறிவித்த பிறகு பேசிய அமைச்சர் திரு. பியூஷ் கோயல், இணையவழி வர்த்தகத்துக்கான திறந்தவெளி, ஆயிரக்கணக்கான புதிய தொழில்முனைவோர்களை உருவாக்கியுள்ளது என்று கூறினார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1839129
சிறப்பு சேவைகள் மற்றும் கட்டுரைகள்
பயோமாஸ் குறித்த விழிப்புணர்வு
எரிசக்தி மற்றும் சுற்றுச்சூழல் துறை, தேசிய தொழில்நுட்பக் கழகம் திருச்சி, ATAL இன் கீழ் AICTE, புதுதில்லியின் 2021 டிசம்பர் 20-24 தேதிகளில் நிலையான ஆற்றல் மற்றும் சுற்றுச்சூழல் எதிர்கால அட்டவணையில் எரிபொருள்கள், இரசாயனங்கள் மற்றும் மதிப்பு கூட்டப்பட்ட பொருட்களுக்கான பயோமாஸ் பற்றிய ஒரு வார ஆசிரியர் மேம்பாட்டு திட்டத்தை நடத்துகிறது. தற்போதைய சூழ்நிலையைக் கருத்தில் கொண்டு, மாற்று உயிரி எரிபொருட்களைப் பயன்படுத்துவதன் மூலம் உடனடியாக உமிழ்வைக் கட்டுப்படுத்துவது அவசியம்.
தற்போதைய மரபுவழி எரிசக்தி ஆதாரங்களால் இதுவரை ஏற்பட்டுள்ள சுற்றுச்சூழல் பாதிப்புகள் குறித்து. இத்திட்டத்தின் நோக்கம், பங்கேற்பாளர்களின் அறிவை வளப்படுத்துவதும், புதுப்பிக்கத்தக்க ஆற்றலின் ஆதாரமாகவும், புதைபடிவ எரிபொருட்களுக்கு நிலையான மாற்றாகவும் இந்தியாவில் உயிரியின் சாத்தியக்கூறுகள் பற்றிய விழிப்புணர்வை ஏற்படுத்துவதாகும். ஐஐடிகளைச் சேர்ந்த புகழ்பெற்ற பேராசிரியர்கள், சிஎஸ்ஐஆர் ஆய்வகங்களின் விஞ்ஞானிகள் மற்றும் தொழில்துறை வல்லுநர்கள் இந்த திட்டத்தில் மதிப்பு கூட்டப்பட்ட விரிவுரைகளை வழங்குவார்கள் என்று எதிர்பார்க்கப்படுகிறது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நேதாஜி சுபாஷ் சந்திர போஸின் பங்களிப்பு மற்றும் புகழை இருட்டடிப்பு செய்ததாக முந்தைய அரசுகள் மீது மத்திய அமைச்சர் டாக்டர் ஜிதேந்திர சிங் குற்றச்சாட்டு
நேதாஜி சுபாஷ் சந்திர போஸின் பங்களிப்பு மற்றும் புகழை இருட்டடிப்பு செய்ததாக முந்தைய அரசுகள் மீது மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் இன்று குற்றம் சாட்டினார்.
புதுதில்லி வடக்கு பிளாக்கில் நேதாஜி சுபாஷ் சந்திர போஸின் வாழ்க்கை மற்றும் பங்களிப்பு குறித்த டிஜிட்டல் கண்காட்சியை திறந்து வைத்து பேசிய அவர், அதிகம் அறியப்படாத நமது நாயகர்களுக்கு சேர வேண்டிய புகழை மீட்டெடுத்து என்ன காரணத்தாலோ வரலாற்றால் அவர்களுக்கு இழைக்கப்பட்ட அநீதியை சரி செய்யும் சமயம் இது என்றார்.
அடுத்த 25 வருடங்களுக்கான ‘சன்கல்ப் சே சித்தி’ பயணம் உலகத்தின் குருவாக இந்தியாவை உறுதியாக நிலைநிறுத்தும் என்றும், எனவே தேசத்தின் பணியில் இளைஞர்கள் தங்களை ஈடுபடுத்தி கொள்வதற்கான உறுதிமொழியை எடுப்பதற்கான தேவை ஏற்பட்டுள்ளது என்றும் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1757640
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நீரிழிவு நோய் கட்டுப்பாட்டு நிர்வாகத்திற்கான இந்திய வழிகாட்டு நெறிமுறைகள் கையேட்டினை டாக்டர் ஜிதேந்திர சிங் வெளியிட்டார்
இந்தியாவில் நீரிழிவு நோய் குறித்து ஆய்வு செய்யும் சங்கத்தால்  தயாரிக்கப்பட்ட நீரிழிவு நோய் கட்டுப்பாட்டு நிர்வாகத்திற்கான இந்திய வழிகாட்டு நெறிமுறைகள் என்ற தொகுப்பு நூலினை தேசிய அளவில் பிரபலமாக அறியப்படும் நீரிழிவு நோயியல் வல்லுநரும், வடகிழக்கு பிராந்திய மேம்பாட்டு அமைச்சக தனிப்பொறுப்பு இணையமைச்சரும் பிரதமர் அலுவலகம், ஊழியர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி, விண்வெளித்துறை இணையமைச்சருமான டாக்டர் ஜிதேந்திர சிங் வெளியிட்டார்.
பேராசிரியர் வி விஸ்வநாதன், பேராசிரியர் சாம் ஜி.பி. மோசஸ், பேராசிரியர் பி.பி. திரிபாதி, பேராசிரியர் எச் பி சந்தாலியா, பேராசிரியர் எம்.எம்.எஸ். அஹூஜா, பேராசிரியர் வி.சேஷையா உள்ளிட்ட ஆர் எஸ் எஸ் டி ஐ-யின் நிறுவனப் பிதாக்களிலிருந்து மரபுரிமை பெற்றுள்ள நாம் அவர்களுக்கு செலுத்தும் புகழஞ்சலியாக இன்று  இந்திய வழிகாட்டு நெறிமுறைகள் என்ற நூல் வெளியிடப்பட்டுள்ளது என டாக்டர் ஜிதேந்திர சிங் கூறினார்.
இந்தியாவின் மக்கள் தொகையில் 40 வயதிற்கும் குறைவானவர்கள் 70 சதவீதத்திற்கும் அதிகமாக இருக்கும் நிலையில் நீரிழிவு நோய் கட்டுப்பாட்டை இறுக்குவது குறிப்பாக, இளைஞர்களிடத்தில் இதைச் செய்வது தேசிய முன்னுரிமையாக உள்ளது என்று டாக்டர் ஜிதேந்திர சிங் தெரிவித்தார்.
மேலும் விவரங்களை www.pib.nic.in என்ற இணையதளத்தில் காணலாம்.
(Visitor Counter : 92
பிரதமர் அலுவலகம்
டாக்டர் ஸ்ரீ ஸ்ரீ ஸ்ரீ சிவகுமார சுவாமிகளின் பிறந்தநாளில் பிரதமர் அவருக்கு மரியாதை
டாக்டர் ஸ்ரீ ஸ்ரீ ஸ்ரீ சிவகுமார சுவாமிகளின் பிறந்தநாளான இன்று பிரதமர் திரு.நரேந்திர மோடி, அவருக்கு தலைவணங்கி மரியாதை செலுத்தியுள்ளார்.
பிரதமர் வெளியிட்டுள்ள சுட்டுரைச் செய்தியில், “டாக்டர் ஸ்ரீ ஸ்ரீ ஸ்ரீ சிவகுமார சுவாமிகளின் பிறந்தநாளான இன்று அவருக்கு தலைவணங்கி மரியாதை செலுத்துகிறேன். இந்த சமுதாயத்திற்கும், ஏழை மக்களுக்கும் அவர் ஆற்றிய அரும்பணிகளுக்காக அவர் என்றும் நினைவு கூரப்படுவார். அவரது சிறந்த எண்ணங்களாலும், கொள்கைகளாலும் நாம் பெரிதும் ஊக்கம் பெறுகிறோம்” என்று கூறியுள்ளார்.
ஆயுஷ்
ஆயுர்வதே மருத்துவம் மீது விசுவாசத்தை உருவாக்கும் கருவியாக “மன் கி பாத்” உரையாடல் பயன்பட்டது: திரு சர்பானந்த சோனோவால்
ஆயுர்வேதத் துறையில் மன் கி பாத் ஏற்படுத்திய தாக்கங்கள் என்ற மத்திய ஆயுர்வேத அறிவியல் ஆராய்ச்சி கவுன்சிலின் சிறப்பு ஆய்வு பதிப்பை மத்திய ஆயுஷ் அமைச்சகம் வெளியிட்டது. இதனை மத்திய ஆயுஷ், துறைமுகம், கப்பல் மற்றும் நீர்வழித்துறை அமைச்சர் திரு சர்பானந்த சோனோவால் வெளியிட்டார்.
விழாவில் பேசிய சோனோவால், ஆயுர்வேத மருத்துவம் மீது மக்களிடையே நம்பிக்கையை உருவாக்குவதற்கு பிரதமரின் மனதின் குரல் உரையாடல் கருவியாகப் பயன்பட்டதாக கூறினார். இந்த வானொலி நிகழ்ச்சி சமூகத்தின் பல்வேறு பிரிவை சேர்ந்த மக்களிடையே ஆயுர்வேத மருத்துவத்தின் மாண்பை கொண்டு சேர்த்தது என்றார்.
இன்று வெளியிடப்பட்ட இந்த பதிப்பு, ஆயுர்வேத மருத்துவத்துறை குறித்த பிரதமர் நரேந்திர மோடியின் பல்வேறு எண்ணங்களை உத்வேகமாகக் கொண்டு உருவாகியிருக்கிறது என்று குறிப்பிட்ட சோனோவால், பிரதமர் நரேந்திர மோடியின் மனதின் குரல் நிகழ்ச்சியில் 37-வது அத்தியாயத்தில் ஆயுர்வேத மருத்துவம் குறித்து எடுத்துரைக்கப்பட்டிருப்பதை நினைவுகூர்ந்தார். சுகாதாரமான வாழ்க்கை முறை, யோகாப் பயிற்சி ஆகியவற்றுடன் ஆதாரங்களைக் கொண்ட ஆயுர்வேத மருத்துவத்தை கடைப்பிடிக்க வேண்டும் என்று பிரதமர் நாட்டு மக்களுக்கு வேண்டுகோள் விடுத்ததாகவும், இதனால் ஆயுர்வேதம் மருத்துவத்துறை குறித்து மக்களிடையே விழிப்புணர்வு அதிகரித்ததுடன் இந்தியா மட்டுமல்லாமல் உலக நாடுகளிலும் ஆயுர்வேத மருத்துவம் பிரபலமடைந்ததாகவும் கூறினார்.
கடந்த 9 ஆண்டுகளில் பிரதமர் நரேந்திர மோடி ஆயுர்வேத மருத்துவத்துறை குறித்து வெளியிட்ட கருத்துக்களும், நாட்டின் தேசிய சுகாதாரக் கொள்கையின் அடிப்படைத் தூணாக ஆயுர்வேத மருத்துவம் மாறியிருப்பது குறித்து மனதின் குரல் நிகழ்ச்சி ஏற்படுத்திய தாக்கங்கள் பற்றியும் இந்தப் பதிப்பில் இடம்பெற்றிருப்பதாகவும் மத்திய அமைச்சர் திரு சர்பானந்த சோனோவால் தெரிவித்தார்.
பிரதமர் அலுவலகம்
இந்திய ஆடவர் ஹாக்கி அணி வெள்ளிப் பதக்கம் வென்றது குறித்து பிரதமர் பெருமிதம்
பர்மிங்காம் காமன்வெல்த் போட்டியில் வெள்ளிப் பதக்கம் வென்ற இந்திய ஆடவர் ஹாக்கி அணிக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
"காமன்வெல்த் போட்டியில் உற்சாகமான செயல்திறன் மிக்க ஆடவர் ஹாக்கி அணி வெள்ளிப் பதக்கம் வென்றதற்காக பெருமைப்படுகிறேன். வரும் காலங்களில் இந்த அணி இந்தியாவைப் பெருமைப்படுத்தும் வகையில் தொடர்ந்து ஹாக்கி விளையாட இளைஞர்களை ஊக்குவிக்கும் என்று நான் நம்புகிறேன். #Cheer4India"
குடியரசுத் தலைவர் செயலகம்
இந்திய பொலிவுறு நகரங்கள் மாநாடு 2023-ல் குடியரசுத் தலைவர் பங்கேற்பு
மத்தியப் பிரதேச மாநிலம் , இந்தூரில் இன்று  நடைபெற்ற இந்திய பொலிவுறு மாநாடு 2023-ல் குடியரசுத் தலைவர் திருமதி திரௌபதி முர்மு கலந்து கொண்டார்.
இந்த நிகழ்ச்சியில் உரையாற்றிய அவர், 2047-ம் ஆண்டில் நமது மக்கள் தொகையில் 50 சதவீதத்திற்கும் அதிகமானோர் நகர்ப்புறங்களில் வசிப்பார்கள் என்றும், அதற்குள் மொத்த உள்நாட்டு உற்பத்தியில் நகரங்களின் பங்களிப்பு 80 சதவீதத்திற்கும் அதிகமாக இருக்கும் என்றும் கூறினார் . நகரங்கள் மற்றும் அவற்றின் குடியிருப்பாளர்களின் வளர்ந்து வரும் விருப்பங்கள் மற்றும் தேவைகளை மனதில் கொண்டு எதிர்காலத்திற்கான ஒரு செயல்திட்டத்தை உருவாக்கி அதில் முன்னேற வேண்டும் என்று அவர் பகிர்ந்து கொண்டார்.
ஒவ்வொரு நிலையிலும் நீடித்த வளர்ச்சி தொடர்பான ஒவ்வொரு கலந்துரையாடலில் பருவநிலை மாற்றம் என்பது ஒரு பகுதியாக இருக்கும் என்பது ஒரு முக்கியமான விஷயம் என்று குடியரசுத் தலைவர் குறிப்பிட்டார். இந்த சூழலில், இந்தியாவின் 100 பொலிவுறு நகரங்களுக்காக தொடங்கப்பட்ட பருவநிலை பொலிவுறு நகரங்கள் மதிப்பீட்டு கட்டமைப்பு, தேசிய அளவில் பருவநிலை மாற்றத்தை நகரங்கள் எவ்வாறு எதிர்கொள்ள முடியும் என்பதற்கு ஒரு எடுத்துக்காட்டாகும் என்று கூறினார். நகரங்களில் எரிசக்தி செயல்திறனுக்காக பசுமைக் கட்டிடங்கள் மற்றும் புதுப்பிக்கத்தக்க எரிசக்திக்கு முக்கியத்துவம் அளிக்கப்பட்டு வருவதாக அவர் தெரிவித்தார். ஆனால் இந்த பகுதிகளில் இன்னும் விரிவான அளவில் பணியாற்ற வேண்டிய அவசியம் உள்ளது என்று அவர் கூறினார்.
நாடு முழுவதும் பாதுகாப்பான, சுத்தமான, ஆரோக்கியமான சுற்றுப்புறங்களை நாம் உருவாக்க வேண்டும் என்று கூறிய குடியரசுத் தலைவர், மக்கள் பொறுப்புணர்வுடன் நடந்து கொள்ள வேண்டும் என்றும், தங்கள் நகரம் மற்றும் குடியிருப்பாளர்கள் மீதான தங்கள் கடமையை புரிந்து கொள்ள வேண்டும் என்றும் வலியுறுத்தினார். நகரங்களில் டெங்கு, மலேரியா போன்ற நோய்களைத் தடுக்க, மக்களின் முனைப்பான பங்களிப்பும், சம்பந்தப்பட்ட துறைகளின் ஒத்துழைப்பும் அவசியம் என்றார்.
சுகாதார சேவைகள், கல்வி நிறுவனங்கள் மற்றும் நகரங்களைப் போன்ற அடிப்படை வசதிகளின் அவசியத்தையும் குடியரசுத் தலைவர் வலியுறுத்தினார். இது நகரங்களின் உள்கட்டமைப்பின் மீதான அழுத்தத்தைக் குறைக்கும் என்றும், கிராமப்புற மக்களின் வாழ்க்கைத் தரத்தை மேம்படுத்தும் என்று அவர் கூறினார்.
------------
AD/ANU/IR/RS/KPG
(Visitor Counter : 66
பிரதமர் அலுவலகம்
ஆப்கானிஸ்தானில் நடந்த பயங்கரவாத தாக்குதலுக்கு பிரதமர் கடும் கண்டனம்
ஆப்கானிஸ்தானில் மஜார்-இ-ஷரீப் நகரில் நடைபெற்ற பயங்கரவாத தாக்குதலுக்கு பிரதமர் திரு. நரேந்திர மோடி கடும் கண்டனம் தெரிவித்துள்ளார்.
``மஜார்-இ-ஷரீப் நகரில் நடந்த கோழைத்தனமான தாக்குதலுக்கு கடுமையான கண்டனத்தைத் தெரிவித்துக் கொள்கிறேன். தங்களுடைய பாசத்துக்குரியவர்களை இழந்து வாடும் குடும்பத்தினருக்காக பிரார்த்தனை செய்வதுடன், இரங்கல்களைத் தெரிவித்துக் கொள்கிறேன்'' என்று பிரதமர் கூறியுள்ளார்.
பிரதமர் அலுவலகம்
2023 யு-20 உலக சாம்பியன்ஷிப்பில் மகளிர் மல்யுத்த அணி பட்டத்தை வென்ற இந்திய அணிக்கு பிரதமர் வாழ்த்து
20 வயதுக்குட்பட்ட உலக சாம்பியன்ஷிப் 2023 போட்டியில் மகளிர் மல்யுத்த அணி பட்டத்தை வென்றதற்காக இந்திய அணிக்கு வாழ்த்து தெரிவித்த பிரதமர் திரு. நரேந்திர மோடி, டுவிட்டரில் பதிவிட்டுள்ளதாவது:
"இந்திய மகளிர் மல்யுத்த வீரர்களுக்கு ஒரு மகத்தான வெற்றி! நமது அணி 2023 யு-20 உலக சாம்பியன்ஷிப்பில் பெண்கள் மல்யுத்த அணி பட்டத்தை வென்றுள்ளது, 7 பதக்கங்களுடன் இணையற்ற செயல்திறனை வெளிப்படுத்தியுள்ளது, அவற்றில் 3 தங்கம். இரண்டு முறை கோப்பையை வென்ற முதல் வீரர் என்ற பெருமையை ஆன்டிம் தக்கவைத்துக் கொண்டது மறக்க முடியாத நிகழ்ச்சிகளில் ஒன்று! இந்த மகத்தான வெற்றி நமது வளர்ந்து வரும் மல்யுத்த வீரர்களின் அசைக்க முடியாத அர்ப்பணிப்பு, முழு உறுதி மற்றும் அசாதாரண திறமையின் உருவகமாக நிற்கிறது’’.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 147 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 147 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.73 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1784071
பிரதமர் அலுவலகம்
புதிய நாடாளுமன்ற கட்டிடத்தை நாட்டிற்கு அர்ப்பணித்து வைக்கும் விழாவில் பிரதமர் ஆற்றிய உரையின் தமிழாக்கம்
மக்களவை சபாநாயகர் திரு ஓம் பிர்லா அவர்களே, மாநிலங்களவை துணைத் தலைவர் திரு ஹரிவன்ஷ் அவர்களே, நாடாளுமன்ற உறுப்பினர்களே, மூத்த பிரமுகர்களே, மதிப்பிற்குரிய விருந்தினர்களே, இதர பிரதிநிதிகளே, எனதருமை நாட்டு மக்களே!
ஒவ்வொரு தேசத்தின் வரலாற்று பயணத்திலும் சில தருணங்கள் அழிக்க முடியாதவையாக மாறும். மே 28, 2023 என்ற இன்றைய தினம், அதுபோன்ற புனிதமான தருணம். நாட்டின் 75-ஆவது சுதந்திர ஆண்டை அமிர்த பெருவிழாவாக நாடு கொண்டாடி வரும் நேரத்தில், இந்திய மக்கள் இந்த புதிய நாடாளுமன்ற கட்டிடம் என்னும் அன்பளிப்பை வழங்கி உள்ளார்கள். இது வெறும் கட்டிடம் அல்ல, 140 கோடி இந்தியர்களின் லட்சியம் மற்றும் கனவுகளின் பிரதிபலிப்பு. இந்தியாவின் உறுதிப்பாட்டை உலக நாடுகளுக்கு எடுத்துரைக்கும் நமது ஜனநாயக ஆலயம், இது. திட்டமிடலை யதார்த்தத்துடனும், கொள்கைகளை அமலாக்கத்துடனும், மன உறுதியை செயலாகத்துடனும், உறுதிப்பாட்டை வெற்றியுடனும் இணைக்கும் முக்கிய கருவியாக இந்தப் புதிய நாடாளுமன்றக் கட்டிடம் விளங்கும்.
நண்பர்களே,
புதிய பாதைகளில் பயணிப்பதன் மூலமாகவே புதிய மாதிரிகள் உருவாக்கப்படும். இன்று புதிய பாதைகளை வகுப்பதற்காக, புதிய இலக்குகளை புதிய இந்தியா நிர்ணயித்து வருகிறது. புதிய உற்சாகமும், புதிய ஆர்வமும் எழுந்துள்ளது. இந்தியாவின் உறுதித் தன்மை, மக்கள் சக்தி மற்றும் இந்திய மக்களின் உணர்வை ஒட்டுமொத்த உலகமும் கவனிக்கிறது.
இந்த வரலாற்றுச் சிறப்புமிக்க தருணத்தின் போது புனித செங்கோலும் இந்த புதிய கட்டிடத்தில் நிறுவப்பட்டுள்ளது. பிரம்மாண்டமான சோழப் பேரரசு காலத்தில் சேவை, கடமை, தேசத்தின் பாதையின் அடையாளமாக செங்கோல் கருதப்பட்டது. ராஜாஜி மற்றும் ஆதீன துறவிகளின் வழிகாட்டுதல்களின் கீழ் இந்த செங்கோல் அதிகார மாற்றத்தின் அடையாளமாகியது. தமிழ்நாட்டில் துறவிகள் இன்று காலை நாடாளுமன்ற கட்டிடத்திற்கு வந்திருந்து நமக்கு ஆசி வழங்கினார்கள். அவர்களது வழிகாட்டுதலின் கீழ் இந்த புனித செங்கோல் மக்களவையில் நிறுவப்பட்டுள்ளது. இந்த நாடாளுமன்ற கட்டிடத்தில் கூட்டத்தொடர் தொடங்கும் போதெல்லாம் இந்த செங்கோல் நமக்கு எழுச்சியூட்டும்.
நண்பர்களே,
இந்தப் புதிய நாடாளுமன்றம், உலகின் மிகப்பெரிய ஜனநாயகத்திற்கு புதிய ஆற்றலையும், வலிமையையும் வழங்கும். தங்களது வேர்வை மற்றும் கடின உழைப்பால் பணியாளர்கள் இந்தப் பிரம்மாண்டமான கட்டிடத்தை உருவாக்கியிருக்கிறார்கள். நமது அர்ப்பணிப்பால் இதனை மேலும் புனிதமாக மாற்றுவது, நாடாளுமன்ற உறுப்பினர்களாகிய நமது கடமை. இங்கு எடுக்கப்படும் முடிவுகள் பல நூற்றாண்டுகளுக்கு நிலைத்து நிற்பதோடு, பல தலைமுறைகளுக்கு அதிகாரம் அளித்து, இந்தியாவின் வளமான எதிர்காலத்திற்கு அடித்தளமிடும். அடுத்த 25 ஆண்டுகளில் இந்தப் புதிய நாடாளுமன்ற கட்டிடத்தில் அமல்படுத்தப்படும் புதிய சட்டங்கள், வளர்ச்சிப் பாதையை நோக்கி இந்தியாவை மாற்றும். கொள்கை, நீதி, உண்மை, கண்ணியம் மற்றும் கடமை ஆகிய கோட்பாடுகளுக்கு உட்பட்டு வளமான, வலிமையான மற்றும் வளர்ந்த இந்தியாவை உருவாக்க இந்த புதிய நாடாளுமன்ற கட்டிடம் அடித்தளமாக திகழும் என்று நான் நம்புகிறேன். நன்றி!
நிதி அமைச்சகம்
அகர்தலா நகரில் நகர்ப்புற சேவைகளை மேம்படுத்த 61 மில்லியன் டாலர் கடன் ஒப்பந்தத்தில் இந்தியா, ஆசிய வளர்ச்சி வங்கி கையெழுத்து
அகர்தலா நகரத்தில் அதிகரித்து வரும் மக்கள் தொகைக்கு ஏற்ற வகையில் வாழ்வாதாரத்தை முன்னேற்றவும் தொழில்நுட்பத்தை பயன்படுத்தி புதிய மேம்பாட்டுத் திட்டங்களை செயல்படுத்தவும் 61 மில்லியன் டாலர் கடன் ஒப்பந்த்த்தில் இந்திய அரசும் ஆசிய வளர்ச்சி வங்கியும் கையெழுத்திட்டுள்ளன.
இந்திய அரசின் சார்பில் நிதி அமைச்சகத்தின் பொருளாதார விவகாரத்துறை கூடுதல் செயலர் திரு. ரஜத் குமார் மிஸ்ரா ஒப்பந்தத்தில் கையெழுத்திட்டார். ஆசிய வளர்ச்சி வங்கியின் இந்தியாவுக்கான இயக்குநர் திரு டேக்கியோ கொனிஷி கையெழுத்திட்டார்.
ஒப்பந்தம் கையெழுத்தானதைத் தொடர்ந்து, மத்திய அரசின் ஸ்மார்ட் சிட்டி திட்டத்தின் கீழ் அகர்தலாவின் நகர்ப்புற உள் கட்டமைப்பு சேவைகளை மேம்படுத்த இது உதவும் என திரு மிஸ்ரா கூறினார். சிறப்பான சாலை இணைப்பு வசதிகள், வெள்ளத்தடுப்பு நடவடிக்கைகள் ஆகியவற்றை மேற்கொண்டு சுற்றுலாத்தளங்களை மேலும் ஈர்க்கும் வகையில் மாற்ற இது வழி வகுக்கும்.
48 கி.மீ. தூரத்துக்கு புதிய மழைநீர் வடிகால்கள் அமைக்கவும் தற்போதுள்ள வடிகால்களை சீரமைக்கவும், பருவ நிலையை சமாளிக்கும் வகையில் 23 கி.மீ. தூரத்துக்கு நகர்ப்புற சாலைகளை உருவாக்கவும் இத்திட்டம் வழி வகுக்கும்
மேலும் விவரங்களுக்கு: https://pib.gov.in/PressReleasePage.aspx?PRID=1771933
பிரதமர் அலுவலகம்
இமாச்சலப் பிரதேசத்தில் பெய்த கனமழை குறித்து பிரதமர் கவலை
இமாச்சலப் பிரதேசத்தில் பெய்த கனமழை குறித்து கவலை தெரிவித்துள்ள பிரதமர் திரு நரேந்திர மோடி, நிலைமை கவனமாக கண்காணிக்கப்பட்டு வருவதாக கூறியுள்ளார்.
“கனமழையால் இமாச்சலப் பிரதேசத்தில் ஏற்பட்டுள்ள நிலைமை கவனமாக கண்காணிக்கப்பட்டு வருகிறது. மாநில அரசுடன் இணைந்து அதிகாரிகள் பணியாற்றி வருகின்றனர். சாத்தியமுள்ள அனைத்து உதவிகளும் செய்யப்பட்டு வருகின்றன. பாதிக்கப்பட்டுள்ள பகுதிகளில் உள்ளவர்களின் பாதுகாப்புக்காக நான் பிரார்த்திக்கிறேன்,” என்று தமது டிவிட்டர் பக்கத்தில் பிரதமர் பதிவிட்டுள்ளார்.
---
(
பிரதமர் அலுவலகம்
உத்தரப்பிரதேச மாநிலம் கன்னாவ்ஜியில் சாலை விபத்தில் உயிரிழந்தவர்களின் குடும்பத்தினருக்கு பிரதமர் இரங்கல்
உத்தரப்பிரதேச மாநிலம் கன்னாவ்ஜியில் சாலை விபத்தில் உயிரிழந்தவர்களின் குடும்பத்தினருக்கு பிரதமர் திரு. நரேந்திர மோடி இரங்கல் தெரிவித்துள்ளார்.
“उत्तर प्रदेश के कन्नौज में हुए भीषण सड़क हादसे के बारे में जानकर अत्यंत दुख पहुंचा है। इस दुर्घटना में कई लोगों को अपनी जान गंवानी पड़ी है। मैं मृतकों के परिजनों के प्रति अपनी संवेदनाएं प्रकट करता हूं, साथ ही घायलों के शीघ्र स्वस्थ होने की कामना करता हूं।“ , என்று பிரதமர் கூறியுள்ளார்.
Narendra Modi
✔@narendramodi
उत्तर प्रदेश के कन्नौज में हुए भीषण सड़क हादसे के बारे में जानकर अत्यंत दुख पहुंचा है। इस दुर्घटना में कई लोगों को अपनी जान गंवानी पड़ी है। मैं मृतकों के परिजनों के प्रति अपनी संवेदनाएं प्रकट करता हूं, साथ ही घायलों के शीघ्र स्वस्थ होने की कामना करता हूं।
(Visitor Counter : 119
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
நாட்டில் பறவை காய்ச்சல் நிலவரம்
இன்றைய நிலவரப்படி, கேரளா, ஹரியானா, மத்தியப் பிரதேசம், மகாராஷ்டிரா, சட்டீஸ்கர், பஞ்சாப் ஆகிய ஆறு மாநிலங்களில் பண்ணைகளில் வளர்க்கப்படும் பறவைகளுக்கும், மத்தியப் பிரதேசம், மகாராஷ்டிரா, சட்டீஸ்கர், இமாச்சலப் பிரதேசம், குஜராத், உத்தரபிரதேசம், உத்தரகண்ட், தில்லி, ராஜஸ்தான், பஞ்சாப் ஆகிய 10 மாநிலங்களில் காகம்/வெளிநாட்டு பறவைகள்/வனப் பறவைகளுக்கும் பறவைக் காய்ச்சல் உறுதி செய்யப்பட்டது.
மகாராஷ்டிரா, மத்தியப் பிரதேசம், சட்டீஸ்கர் மற்றும் ஹரியானாவில் பறவைக் காய்ச்சல் பாதிப்பு பகுதிகளில் கட்டுப்பாட்டு நடவடிக்கைகள் நடந்து வருகின்றன.
பறவைக் காய்ச்சல் பாதிப்பைக் கண்காணிக்க அமைக்கப்பட்ட மத்திய குழு, மகாராஷ்டிராவில் பாதிக்கப்பட்ட பகுதிகளில் தொற்றுநோயியல் ஆய்வுகளை மேற்கொண்டு வருகின்றன.
மேலும் விவரங்களுக்கு:
https://pib.gov.in/PressReleasePage.aspx?PRID=1690462
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
தூய்மை இந்தியா இயக்கத்தின் வெற்றிக்கு மக்களின் நடத்தை மாற்றமும் தனியார் துறையின் பங்களிப்பும் முக்கியம் : பூரி
நாடு பயணத்தைத் துவக்கியுள்ள மிகவும் விரும்பத்தக்கத் தூய்மை இந்தியா இயக்கத்தின் வெற்றிக்கு மக்களின் நடத்தைமாற்றம் மற்றும் தனியார் துறையின் பங்களிப்பு ஆகியவற்றின் முக்கியத்துவத்தை மத்திய வீட்டுவசதி, நகர்ப்புற விவகாரங்கள் துறை இணை அமைச்சர்  திரு. ஹர்தீப் பூரி வலியுறுத்தியுள்ளார். புதுதில்லியில் இன்று  ஃபிக்கி ஏற்பாடு செய்திருந்த இந்தியத் துப்புரவு மாநாடு 2018 –ல் அவர் உரையாற்றினார். கழிப்பறைகளைப் பயன்படுத்துவது, பராமரிப்பது போன்றவற்றில் அடித்தள நிலையில் உள்ள மக்களின் பழக்கவழக்கத்தில் மாற்றத்தை ஏற்படுத்தத் தனியார் துறை தீவிரமான பங்களிப்பு செய்ய வேண்டும் என்று அவர் வலியுறுத்தினார். 2014 –ல் செங்கோட்டைக் கொத்தளத்தில் இருந்து பிரதமர் திரு. நரேந்திரமோடி தூய்மைக்காக விடுத்த அழைப்புக்குப் பின் தூய்மை இந்தியா இயக்கம் முன்எப்போதும் இல்லாத வேகத்தைப் பெற்றுள்ளது. முக்கியமான இந்தத் திட்டம் மக்கள் புரட்சியாக மாறியிருப்பது குறித்தும் உண்மையான மக்கள்இயக்கம் என்ற பரிமாணத்தைப் பெற்றிருப்பது குறித்தும் அவர் மகிழ்ச்சியை வெளிப்படுத்தினார்.
தனியார் மற்றும் பொதுத்துறையை ஒருங்கிணைத்துக் கொண்டுவந்திருப்பதற்கும் தண்ணீர், துப்புரவு, தூய்மை என்பதில் நீடிக்கவல்ல தலையீட்டிற்குக் கூடுதலான செயல்பாடுகளை மேற்கொள்ளவும் பலதரப்புப் பயிற்சியைச் சாத்தியமாக்கி இருப்பதற்கும் இந்தியத் துப்புரவுக் கூட்டமைப்புக்கு அவர் பாராட்டு தெரிவித்தார். துப்புரவுத் துறையின் பல்வேறு பிரிவுகளில் பாராட்டத்தக்கப் பணியாற்றிய முயற்சிகளை மேற்கொண்ட தனிநபர்கள் மற்றும் நிறுவனங்களுக்கு 2018 ஆம் ஆண்டுக்கான ஐஎஸ்சி – ஃபிக்கி துப்புரவு விருதுகளையும் அவர் வழங்கினார்.
மேலும் விவரங்களுக்கு www.pib.nic.in என்ற இணையதளத்தைக் காணவும்
(Visitor Counter : 88
உள்துறை அமைச்சகம்
கோவிட்-19ஐ முன்னிட்டு விதிக்கப்பட்ட விசா மற்றும் பயண கட்டுப்பாடுகளுக்கு உள்துறை அமைச்சகம் தளர்வு. வெளிநாடுகளில் சிக்கியுள்ள இந்தியாவைச் சேர்ந்த வெளிநாட்டு குடிமகன்களில் குறிப்பிட்ட பிரிவினர் இந்தியா திரும்ப அனுமதி
கோவிட்-19ஐ முன்னிட்டு விதிக்கப்பட்ட விசா மற்றும் பயணக் கட்டுப்பாடுகளை மத்திய உள்துறை அமைச்சகம் தளர்த்தியுள்ளது. வெளிநாடுகளில் சிக்கியுள்ள இந்தியாவைச் சேர்ந்த வெளிநாட்டு குடிமகன்களில் குறிப்பிட்ட பிரிவினர் இந்தியாவுக்கு திரும்ப அனுமதி அளிக்கப்பட்டுள்ளது.
வெளிநாடுகளில் சிக்கியுள்ள ஓசிஐ அட்டைதாரர்களில் கீழ்கண்ட பிரிவினர் இந்தியா திரும்ப அனுமதி வழங்கப்பட்டுள்ளது:-
- வெளிநாடுகளில் உள்ள இந்தியர்களுக்கு பிறந்த மைனர் குழந்தைகள் மற்றும் ஓசிஐ அட்டைதாரர்கள்.
- குடும்பத்தில் இறப்பு நிகழ்வுகள் போன்ற அவசரத்துக்கு, இந்தியா வர விரும்பும் ஓசிஐ அட்டைதாரர்கள்.
- தம்பதிகளில் ஒருவர் ஓசிஐ கார்டு வைத்திருந்து மற்றவர் இந்தியராக இருப்பவர்கள் மற்றும் இந்தியாவில் நிரந்தர வீடு வைத்திருப்பவர்கள்.
- ஓசிஐ கார்டு வைத்திருக்கும் பல்கலைக்கழக மாணவர்கள்  ஆனால், அவர்களது பெற்றோர் இந்தியாவில் வசிக்கும் இந்தியக் குடிமக்கள்.
மத்திய உள்துறை அமைச்சகத்தால் 07.05.2020 அன்று விதிக்கப்பட்ட பயணக் கட்டுப்பாடுகள், மேலே குறிப்பிட்ட ஓசிஐ கார்டுகள் வைத்திருக்கும் பிரிவினரை இந்தியா அழைத்து வரும் விமானம், கப்பல், ரயில் அல்லது இதர வாகனங்களுக்குப் பொருந்தாது. மத்திய உள்துறை அமைச்சகத்தால் 07.05.2020 அன்று விதிக்கப்பட்ட இதர கட்டுப்பாடுகள் மற்றும் நிபந்தனைகள் தொடர்ந்து அமலில் இருக்கும்.
Click here to see the Official Document : https://static.pib.gov.in/WriteReadData/userfiles/22.05.2020%20VISA%20and%20Travel%20Relaxations%20to%20come%20to%20India%20for%20certain%20OCI.jpeg
(